USA, lavastaja: Andrew  Stanton, osades: Ben Burtt, Elissa Knight, Jeff Garlin, Sigourney Weaver suurepäraste häälenäitlejatena (eriti esimesed kaks Wall-E ning EVE'i minimalistlike vokaalesitustena)    Animeeritud komöödia üksinda Maale prügihunnikute keskele jäetud koristusrobotist.    Miks nii kõrgel? "Wall-E" näol on kahtlemata tegu aasta ühe tähelepanuväärseima teosega, eriti peale furoori pakkumaks teda parima filmi Oscari kandidaadiks. Ülidetailne animatsioon, suurepärased (robot-)karakterid, ökoloogiline sõnum, ohtralt siiralt naljakaid momente - "Wall-E" on perefilm parimas mõttes ning seab Ameerika animatsioonidele uue tipu.    Miks mitte kõrgemal? Sest filmi viimane kolmandik sumbub eelneva värskuse järel liialt klišeedesse ning jääb seetõttu nõrgaks.    Parim: Wall-E ise otse loomulikult. Selle väikese roboti kohmakat liikumist on pea igas kaadris muhe vaadata.